                                                      ZAPISNIK

sa 10. sjednice Vijeća Gradske četvrti Gornji grad - Medveščak održane 29. ožujka 2018. u  prostorijama Područnog ureda Medveščak, Draškovićeva 15/I kat, dvorana 19.  
Početak sjednice: 19:00 sati
Nazočni članovi Vijeća:
1. Luka Bogdan 
2. Dijana Pečkaj Vuković
3. Mislav Herman
4. Marija Marinović 
5. Tin Pažur 
6. Marija Gazzari
7. Miren Milović
8. Nada Boban 
9. Dejan Bosak 
10. Mirjana Džajo 
11. Tomislav Oreški
12. Neven Marković
13. Neda Raukar-Gamulin 
14. Vlasta Toth 
15. Tatjana Holjevac 
Nazočni djelatnici Gradskog ureda za mjesnu samoupravu:
1. Gordana Barač, voditeljica PO
2. Vesna Posavec, stručni referent
3. Marko Butković, stručni referent
Sjednicu je sazvao i predsjedava joj predsjednik Vijeća Gradske četvrti Gornji grad – Medveščak Luka Bogdan. Konstatira da je na sjednici Vijeća prisutno svih  15 vijećnika  te se mogu donositi pravovaljane odluke i zaključci. 
L. Bogdan se odmah na početku sjednice ispričava  zbog Zapisnika sa 9. sjednice kojeg nije moguće verificirati na istoj sjednici zbog pogreške stručne službe, već će se verificirati na idućoj sjednici. Gđa Gordana Barač  se također ispričava jer je do pogreške došlo zamjenom  verzije istog Zapisnika, postoje dvije, a poslana je kriva. Pravu verziju zapisnika vjećnici će sutra primiti na svoj e-mail. 
L. Bogdan stavlja  Dnevni red na razmatranje i  i pita da li ima  primjedba ili dopuna  za dnevni red.
 Kako nije bilo primjedba i dopuna  ovakav Dnevni red se stavlja na glasovanje.
Pristupa se glasovanju,  Dnevni red je prihvaćen sa 14 glasova ZA i 1 glasom PROTIV. 

1. Prijedlog plana komunalnih aktivnosti Gradske četvrti Gornji grad – Medveščak u 2018.
2. Prijedlog zaključka o osnivanju i imenovanju Vijeća za prevenciju Gradske četvrti Gornji grad – Medveščak
3. Prijedlog programa rada Vijeća Gradske četvrti Gornji grad – Medveščak za 2018. 
4. Prijedlog zaključka o produženju trase autobusne linije 150
5. Prijedlog zaključka o izmještanju usporivača brzine u ulici Tuškanac 
6. Prijedlog zaključka o postavljanju zaštitnih stupića (ugao Ulice A. G. Matoša i Ulice Tita Brezovačkoga
7. Prijedlog zaključka o postavljanju prometnog znaka ograničenja brzine u Ulici A. G. Matoša
8. Prijedlog zaključka o vraćanju ukinutog termina vožnje na autobusnoj liniji 201
9. Prijedlog zaključka o lokacijama za gradnju objekta MO Kraljevac
10. Prijedlog zaključka o postavljanju zaštitnih stupića, Mlinarska ulica od kbr 32 - 36
11. Prijedlog zaključka o izmještanju autobusne stanice na liniji 102, Gornje Prekrižje
12. Prijedlog zaključka o ispuštanju kanalizacije u Ulici V. Nazora 61
13. Prijedlog zaključka na pritužbu Nade Boban o diskriminaciji žena u Vijeću Gradske četvrti Gornji grad – Medveščak 
14. Prijedlog zaključka o regulaciji prometa u Ulici Vladimira Nazora i dopuni prometne signalizacije u ulici Pantovčak
15. Prijedlog zaključka o regulaciji prometa u mirovanju na području Gornjeg grada (I. 1 ZONA)
16. Prijedlog zaključka  o onemogućavanju tranzitnog prometa na području Gornjeg grada 
17. Pitanja, prijedlozi i obavijesti


Ad.1. Prijedlog plana komunalnih aktivnosti Gradske četvrti Gornji grad –      Medveščak u 2018.

 L. Bogdan   obrazlaže  prijedlog Plana komunalnih aktivnost za 2018. godinu koji iznosi 4.877.400,00 kn a sastoji se od novih i prenesenih aktivnosti. Većina prenesenih aktivnosti je stvarno  izvršena ali nije plaćena. Postoji ugovorna obveza te su neke aktivnosti zbog toga  prebačene, a neke zbog drugih razloga se nisu mogle izvršiti kao zbog  vremenskih  i tehničkih uvijeta. U daljnjem izlaganju , predsjednik konstatira da su  prenesene akcije u visini od 889.701,00 kn, te je u planu prioriteta  bilo vrlo malo izvedivih prijedloga, neki zbog  nedovoljne dokumentacije, a neke je Gradski ured  za zaštitu spomenika onemogućio zbog uvijeta te je izbor za izradu plana bio jako sužen. Stube  nisu  stavljene u Plan jer se nalaze u  nadležnosti drugog gradskog ureda. 
 Prije rasprave riječ preuzima gđa Marija Marinović,  predsjednica  Odbora za male komunalne aktivnosti VGČ Gornji grad – Medveščak, koja navodi da je za navedeni prijedlog glasalo 4  člana koji su na sjednici bili prisutni.
Gosp. Luka Bogdan otvara raspravu. U raspravi su sudjelovali V.Toth, M.Marinović, M.Milović, N.Raukar-Gamulin, L.Bogdan.
T.Holjevac u ime Odbora za gospodarski razvoj i komunalno gospodarstvo i promet,  obaviještava Vijeće da su podnijeli amandman za izgradnju optičke mreže. Pita za obrazloženje  o radovima  vezanim za OŠ Pantovčak.
L. Bogdan  ističe da se radi o visokoj obljetnici te škole, 130 godina postojanja te se povodom toga odabrala ova škola. Nakno rasprave o  dj. igralištu  u MO Tuškanac da se stavi video nadzor i sanaciji zida u Radićevoj, predsjednik  zaključuje raspravu i daje na glasanje: 
Prihavćanje amandmana Odbora  za izradu  projekata za izgradnju  optičkih - svjetovnih kabela  
Amandman je prihvaćen  sa 15 glasova ZA
[image: ]

Pristupa se glasanju za predloženi Plan  komunalnih aktivnosti Gradske četvrti Gornji grad – Medveščak u 2018.
 Iz provedenog  glasanja sa  12 glasova ZA, 1 glas  PROTIV, i 2 glasa SUZDRŽANA, Plan  komunalnih aktivnosti Gradske četvrti Gornji grad – Medveščak u 2018. je prihvaćen.
	Na temelju članka 79. stavka 1. točke 5. i stavaka 4. i 5. Statuta Grada Zagreba (Službeni glasnik Grada Zagreba 23/16 i 2/18) te članka  15 stavka 1. točke 5. i stavaka 4. i 5. Pravila Gradske četvrti Gornji grad - Medveščak (Službeni glasnik Grada Zagreba 11/17), Vijeće Gradske četvrti Gornji grad - Medveščak , na 10. sjednici, 29. ožujka 2018., donijelo je

	
	
	
	
	
	

	PLAN
 komunalnih aktivnosti 
Gradske četvrti Gornji grad - Medveščak  u 2018.

	
	
	
	
	
	

	Članak 1.

	Ovaj plan obuhvaća poslove i radove poboljšanja komunalnog standarda na području Gradske četvrti Gornji grad - Medveščak (u daljnjem tekstu: Gradska četvrt) te poslove i radove održavanja komunalne infrastrukture, sadržane u planovima malih komunalnih akcija mjesnih odbora u Gradskoj četvrti za 2018. 

	
	
	
	
	
	

	Članak 2.

	Plan je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2018. i Financijskom planu Gradske četvrti za 2018.

	
	
	
	
	
	

	Članak 3.

	Planirana sredstva za poboljšanje komunalnog standarda u Gradskoj četvrti, u ukupnom iznosu 4.877.400,00 kuna, raspoređuju se za sljedeće poslove i radove:

	
	
	
	
	
	

	
	
	
	
	
	

	1. JAVNOPROMETNE POVRŠINE I OBJEKTI

	2.1. NOVE AKCIJE U 2018.

	REDNI BROJ
	LOKACIJA - OBJEKT
	MJESNI ODBOR
	OPIS RADOVA / USLUGE / OPREME
	VRIJEDNOST 
U KUNAMA

	1.
	Jurjevska ulica (od Ilirskog trga do Mlinarske cesta)
	Gornji grad 
	uređivanje
	995.600,00

	2.
	Nemetova ulica (kod kbr. 2)
	Gupčeva zvijezda
	iscrtavanje parkirališta
	2.850,00

	3.
	Autobusno stajalište Zelengaj (nasuprot kbr. 25)
	"Ivan Kukuljević Sakcinski"
	uređivanje
	10.000,00

	4.
	Znikina ulica - Medvedgradska ulica (kod kbr. 40)
	Nova Ves
	iscrtavanje  pješačkog prijelaza
	4.750,00

	5.
	Jurkovićeva ulica (ispred Dječjeg vrtića)
	Petrova
	iscrtavanja parkirališta
	950,00

	6.
	Ulica Jakova Gotovca (prolaz iz Vlaške ulice)
	Petrova
	uređivanje južnog dijela nogostupa
	54.150,00

	7.
	Vlaška ulica (od Kamaufove ulice do Kvaternikova trga)
	Petrova
	uređivanje sjeverne strane nogostupa
	193.800,00

	8.
	Pantovčak 85, RKT Župa sv. Kvirina
	"Stjepan Radić"
	uređivanje parkirališta
	50.000,00

	9.
	Hercegovačka 108 (OŠ Pantovčak)
	"Stjepan Radić"
	uređivanje parkirališta, prilaza i igrališta
	230.850,00

	10.
	Zmajevac (od Ulice A. Alagovića do Aleje Hermana Bollea)
	Šalata
	uređivanje
	229.900,00

	11.
	Bijenička cesta (kod kbr. 28 prema kbr. 19)
	Šalata
	iscrtavanje  pješačkog prijelaza
	4.750,00

	12.
	Gornje Prekrižje (istočni dio, od autobusnog stajališta kod kbr. 50)
	Tuškanac
	uređivanje nogostupa
	46.550,00

	13.
	Horvatovac (kod kbr. 56)
	Voćarska
	iscrtavanje invalidskog parkinga
	1.900,00

	14.
	Horvatovac (istočna strana od Voćarske ceste do ulice Ružičnjak)
	Voćarska
	uređivanje istočnog  nogostupa
	630.800,00

	15.
	područje Gradske četvrti Gornji grad - Medveščak 
	 
	izrada idejnog projekta za izgradnju optičkih - svjetlovodnih kabela
	70.000,00

	 
	 
	 
	nadzor
	39.000,00

	
	
	
	UKUPNO
	2.565.850,00

	1.2. PRENESENE AKCIJE IZ 2017.

	REDNI BROJ
	LOKACIJA - OBJEKT
	MJESNI ODBOR
	OPIS RADOVA / USLUGE / OPREME
	VRIJEDNOST 
U KUNAMA

	1.
	Ulica Zelengaj, nasuprot kbr.53 do izlaza na Pantovčak
	Kraljevec
	izrada projektne dokumentacije za izgradnju nogostupa 
	23.125,00

	2.
	Ulica Zelengaj 45f
	Kraljevec
	postavljanje prometnog ogledala
	2.910,00

	
	
	
	UKUPNO
	26.035,00

	
	
	
	
	
	

	2. IGRALIŠTA I ZELENE POVRŠINE

	2.1. NOVE AKCIJE U 2018.

	REDNI BROJ
	LOKACIJA - OBJEKT
	MJESNI ODBOR
	OPIS RADOVA / USLUGE / OPREME
	VRIJEDNOST 
U KUNAMA

	1.
	Trg braće hrvatskog zmaja 
	Gornji grad
	postavljanje klupa
	7.050,00

	2.
	Medveščak 2
	Medveščak
	uređivanje parka
	25.110,00

	3.
	Mlinarska cesta 34, Srednja medicinska škola
	Nova Ves
	izrada projektne dokumentacije za izgradnju vježbališta za odrasle
	23.750,00

	4.
	Bijenička cesta 32, PMF - fizički odsjek
	Šalata
	postovljanje stolova i klupa
	20.500,00

	5.
	Dječje igralište, Park šuma Tuškanac (kčbr. 204 k.o. Centar)
	Tuškanac
	uređivanje
	64.300,00

	6.
	Dječji vrtić Tatjana Marinić, Ulica Ivana Gorana Kovačića 31
	Tuškanac
	izrada projektne dokumentacije za rekonstrukciju dječjeg igrališta
	23.750,00

	 
	 
	 
	nadzor
	3.700,00

	
	
	
	UKUPNO
	168.160,00

	
	
	
	
	
	

	2.2. PRENESENE AKCIJE IZ 2017.

	REDNI BROJ
	LOKACIJA - OBJEKT
	MJESNI ODBOR
	OPIS RADOVA / USLUGE / OPREME
	VRIJEDNOST 
U KUNAMA

	1.
	Zelena površina između Pantovčaka i Zelengaja (kčbr. 4241/1, k.o. Šestine)
	Kraljevec
	izrada projektne dokumentacije za izgradnju parka s dječjim igralištem i sportskom rekreacijom
	25.000,00

	
	
	
	UKUPNO
	25.000,00

	
	
	
	
	
	

	3. PROSTORI MJESNE SAMOUPRAVE

	3.1. NOVE AKCIJE U 2018.

	REDNI BROJ
	LOKACIJA - OBJEKT
	MJESNI ODBOR
	OPIS RADOVA / USLUGE / OPREME
	VRIJEDNOST 
U KUNAMA

	1.
	MO Voćarska, Voćarska 71
	Voćarska
	uređivanje ograde
	13.200,00

	2.
	MO Voćarska, Voćarska 71
	Voćarska
	postavljanje oglasne ploče
	6.890,00

	 
	 
	 
	nadzor
	310,00

	
	
	
	UKUPNO
	20.400,00

	3.2. PRENESENE AKCIJE IZ 2017.

	REDNI BROJ
	LOKACIJA - OBJEKT
	MJESNI ODBOR
	OPIS RADOVA / USLUGE / OPREME
	VRIJEDNOST 
U KUNAMA

	1.
	MO "August Cesarec", Tkalčićeva 33
	"August Cesarec"
	 uređivanje fasade i balkona
	110.000,00

	2.
	MO Tuškanac, Jabukovac 28
	Tuškanac
	 izmjena vanjske stolarije
	67.300,00

	3.
	MO Voćarska, Voćarska 71
	Voćarska
	izmjena vanjske stolarije
	127.000,00

	4.
	MO Voćarska, Voćarska 71
	Voćarska
	uređivanje sanitarnog čvora
	91.600,00

	
	
	
	UKUPNO
	395.900,00

	
	
	
	
	
	

	4. DRUGI JAVNI OBJEKTI I POVRŠINE

	4.1. NOVE AKCIJE U 2018.

	REDNI BROJ
	LOKACIJA - OBJEKT
	MJESNI ODBOR
	OPIS RADOVA / USLUGE / OPREME
	VRIJEDNOST 
U KUNAMA

	1.
	Osnovna škola Miroslava Krleže, Kaptol 16
	"August Cesarec"
	sadnja drveća
	2.210,00

	2.
	Dječji vrtić Tatjana Marinić, PO  A. G. Matoša 6
	Gornji grad
	izrada projektne dokumentacije za rekonstrukciju dječjeg igrališta
	23.750,00

	3.
	Dom za starije osobe Ksaver, Nemetova 2
	Gupčeva zvijezda
	obnavljanje klupa
	21.800,00

	4.
	Zelengaj - Kraljevec (kod kbr. 86)
	Kraljevec
	postavljanje oglasne ploče
	6.890,00

	5.
	Dječja knjižnica M2,  Medveščak 71
	Medveščak
	postavljanje stalka za bicikle
	3.320,00

	6.
	Nova Ves 57 (kod poslovnice Hrvatske pošte)
	Nova Ves
	postavljanje oglasne ploče
	6.890,00

	7.
	Mlinarska cesta (iznad Kožarskih stuba)
	Nova Ves
	postavljanje klupa
	11.800,00

	8.
	Dječji vrtić Cvjetnjak, Nova Ves 55
	Nova Ves
	uređivanje dječjeg igrališta
	310.000,00

	9.
	Osnovna  škola Ksavera Šandora Gjalskog, Mlinarska cesta 35
	Nova Ves
	uređivanje 
	270.130,00

	10.
	Ulica Jakova Gotovca 
	Petrova
	uređivanje "zelenih otoka" i postavljanje klamerica
	69.300,00

	11.
	Ulica Jakova Gotovca 4 - 6
	Petrova
	postavljanje koševa za otpatke
	1.480,00

	12.
	Dječje igralište u Ulici Jakova Gotovca 4 - 6
	Petrova
	postavljaje ogradnih panela na južnom dijelu 
	6.900,00

	13.
	Dječji vrtić Sv. Anđela Merici, Vlaška ulica 75
	Ribnjak
	izrada projektne dokumentacije za rekonstrukciju dječjeg igrališta
	23.750,00

	14.
	Osnovna škola Pantovčak, Hercegovačka 108
	"Stjepan Radić"
	izmjena zaštitnih mreža na igralištu
	334.600,00

	15.
	Ružičnjak (nasuprot kbr. 14)
	Šalata
	uređivanje
	16.630,00

	16.
	Rikardove stube
	Voćarska
	postavljanje klupa
	7.400,00

	 
	 
	 
	nadzor
	18.750,00

	
	
	
	UKUPNO
	1.135.600,00

	4.2. PRENESENE AKCIJE IZ 2017.

	REDNI BROJ
	LOKACIJA - OBJEKT
	MJESNI ODBOR
	OPIS RADOVA / USLUGE / OPREME
	VRIJEDNOST 
U KUNAMA

	1.
	Osnovna škola Miroslava Krleže, Kaptol 16
	"August Cesarec"
	izrada troškovnika za sanaciju škarpe (zida) kod ulaza u školu
	3.200,00

	2.
	Zdravstveno učilište Zagreb, Medvedgradska ulica 55
	Nova Ves
	sanacija krovišta 
	374.500,00

	3.
	Dječji vrtić Medveščak, PO Jurkovićeva 14
	Petrova
	izrada troškovnika za izmjenu krovišta 
	3.815,00

	4.
	Dječji vrtić Vjeverica, PO Šalata, Šalata 13
	Ribnjak
	izrada troškovnika za izmjenu stolarije
	5.100,00

	5.
	Dječji vrtić Tatjana Marinić, PO Pavlinovićeva 8
	"Stjepan Radić"
	izrada troškovnika za izmjenu stolarije
	5.100,00

	6.
	Osnovna škola Pantovčak, Hercegovačka 108
	"Stjepan Radić"
	izrada troškovnika za sanaciju prilaza školi
	4.450,00

	7.
	Dječji vrtić Vjeverica, PO Milana ŠufflayA 4
	Šalata
	izrada troškovnika za uređivanje terase, rampe i spremišta u zgradi
	5.100,00

	8.
	Stube Rikarda Jorgovanića
	Tuškanac
	rekonstrukcija stuba
	37.100,00

	9.
	Centar mladih Ribnjak, Park Ribnjak 2
	Ribnjak
	uređivanje sanitarnog čvora za invalide
	4.401,00

	
	
	
	UKUPNO
	442.766,00

	
	
	
	
	
	

	
	
	
	
	
	

	5. NERASPOREĐENA INTERVENTNA SREDSTVA
	

	OPIS NAMJENE SREDSTAVA
	VRIJEDNOST 
U KUNAMA

	Neplanirani interventni radovi u vezi s nepredviđenim i slučajnim događajima, postupanjem po nalozima komunalnog redarstva, građevinske inspekcije, inspekcije zaštite okoliša, te intervencijama po primjedbama i prijedlozima građana
	97.689,00

	
	
	
	
	
	

	REKAPITULACIJA

	TOČKA
	VRSTA AKCIJA
	VRIJEDNOST 
U KUNAMA

	1.
	 JAVNOPROMETNE POVRŠINE I OBJEKTI
	2.591.885,00

	2.
	 IGRALIŠTA I ZELENE POVRŠINE
	193.160,00

	3.
	 PROSTORI MJESNE SAMOUPRAVE
	416.300,00

	4.
	 DRUGI JAVNI OBJEKTI I POVRŠINE
	1.578.366,00

	5.
	 NERASPOREĐENA INTERVENTNA SREDSTVA
	97.689,00

	
	
	
	SVEUKUPNO
	4.877.400,00

	
	
	
	
	
	

	Članak 4.

	Planirana sredstva za poslove i radove održavanja u mjesnim odborima na području Gradske četvrti, u ukupnom iznosu 4.695.000,00 kuna, raspoređuju se, sukladno planovima malih komunalnih akcija mjesnih odbora, na sljedeći način:

	REDNI
BROJ
	MJESNI ODBOR
	SREDSTVA PREMA NAMJENI
	UKUPNA 
SREDSTVA

	
	
	ČIŠĆENJE
JAVNIH
POVRŠINA
	ODRŽAVANJE
JAVNIH 
POVRŠINA
	ODRŽAVANJE
NERAZVRSTANIH 
CESTA
	

	1.
	"August Cesarec"
	151.560,00
	134.195,00
	13.420,00
	299.175,00

	2.
	Gornji grad
	238.690,00
	121.278,00
	17.326,00
	377.294,00

	3.
	Gupčeva zvijezda
	188.092,00
	216.298,00
	19.663,00
	424.053,00

	4.
	"Ivan Kukuljević Sakcinski"
	163.810,00
	147.807,00
	14.781,00
	326.398,00

	5.
	Kraljevec
	155.182,00
	138.220,00
	13.822,00
	307.224,00

	6.
	Medveščak
	186.713,00
	173.255,00
	17.326,00
	377.294,00

	7.
	Nova Ves
	178.003,00
	163.577,00
	16.358,00
	357.938,00

	8.
	Petrova
	156.924,00
	140.156,00
	14.016,00
	311.096,00

	9.
	Ribnjak
	149.379,00
	131.772,00
	13.177,00
	294.328,00

	10.
	"Stjepan Radić"
	247.767,00
	241.092,00
	24.109,00
	512.968,00

	11.
	Šalata
	165.893,00
	150.121,00
	15.012,00
	331.026,00

	12.
	Tuškanac
	188.801,00
	175.575,00
	17.557,00
	381.933,00

	13.
	Voćarska
	230.703,00
	145.396,00
	18.174,00
	394.273,00

	UKUPNO
	2.401.517,00
	2.078.742,00
	214.741,00
	4.695.000,00

	
	
	
	
	
	

	Pod čišćenjem javnih površina, u smislu odredaba Zakona o komunalnom gospodarstvu i Odluke o komunalnom redu (Službeni glasnik Grada Zagreba 3/14, 16/14, 22/14, 25/15 i 6/17), podrazumijeva se čišćenje cesta, trgova, javnih prolaza, javnih stuba, mostova, podvožnjaka, nadvožnjaka, pothodnika, parkirališta, pločnika, stajališta javnoga gradskog prijevoza i sličnih površina, a nositelj izvršenja poslova i radova je Zagrebački Holding d.o.o., Podružnica Čistoća.

	
	
	
	
	
	

	Održavanje javnih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biorazgradivog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njega ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biorazgradivog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštite uređenih javnih ozelenjenih površina kao i održavanja elemenata zaštite, hitne intervencije na bilju uzrokovanih prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina. Nositelj izvršenja poslova i radova održavanja je Zagrebački holding d.o.o., Podružnica Zrinjevac.

	
	
	
	
	
	

	Održavanje nerazvrstanih cesta u ovom planu obuhvaća redovno održavanje održavanje nerazvrstanih cesta, i to:

	- redovno ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.

	- redovno održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovnog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).

	- asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.

	Nositelj izvršenja planiranih poslova i radova redovnog održavanja nerazvrstanih cesta je Zagrebački Holding d.o.o., Podružnica Zagrebačke ceste.

	Članak 5.

	Sredstva za provedbu ovog plana osiguravat će Gradski ured za mjesnu samoupravu za namjene određene Proračunom Grada Zagreba za 2017. i ovim planom, a prema načelima štednje i racionalnog korištenja sredstava.

	Članak 6.

	Ovaj će plan biti objavljen u Službenom glasniku Grada Zagreba.

	
	
	
	
	
	





Ad  2 Prijedlog zaključka o osnivanju i imenovanju Vijeća za prevenciju Gradske četvrti Gornji grad – Medveščak

L. Bogdan obrazlaže točku dnevnog reda te otvara raspravu. 
Rasprave nema  te je sa 
12  glasova  ZA, 2 PROTIV i 1 SUZDRŽAN donesen 


ZAKLJUČAK
o osnivanju i imenovanju Vijeća za prevenciju Gradske četvrti
Gornji grad – Medveščak 

1. Osniva se Vijeće za prevenciju Gradske četvrti Gornji grad – Medveščak (u daljnjem tekstu: Vijeće), u svrhu koordinacije aktivnosti svih društvenih subjekata na postizanju što većeg stupnja sigurnosti, zaštite ljudi i imovine te kvalitete življenja na području Gradske četvrti Gornji grad - Medveščak.

2. Zadaće Vijeća su:
· organiziranje i koordiniranje provođenja aktivnosti i mjera na povećanju sigurnosti građana i imovine;
· suradnja i davanje potpore svim društvenim subjektima, čiji rad je u funkciji povećanja sigurnosti građana i imovine;
· reagiranje na pojavne oblike kriminala u začecima te prepoznavanje njihovih uzroka;
· koordinacija rada Vijeća s Vijećem za prevenciju Grada Zagreba;
· iniciranje osnivanja vijeća za prevenciju mjesnih odbora;
· zajedničke preventivne aktivnosti s vijećima za prevenciju mjesnih odbora; 
· podnošenje izvješća o aktivnostima i mjerama prevencije kriminaliteta na području gradske četvrti;
· uključivanje građana s područja gradske četvrti u provedbe pojedinih dijelova programa;
· informiranje i prezentiranje rada i rezultata rada sudionika preventivnih aktivnosti u medijima i javnosti.

3. Članove Vijeća imenuje Vijeće Gradske četvrti Gornji grad - Medveščak.
Vijeće ima predsjednika, zamjenika i po pet članova.
Predsjednik Vijeća je po položaju predsjednik Vijeća Gradske četvrti Gornji grad – Medveščak.
Zamjenik predsjednika je po položaju načelnik V. policijske postaje, Policijska uprava zagrebačka.
Članovi Vijeća su članovi Vijeća Gradske četvrti Gornji grad – Medveščak  predstavnici udruga, vjerskih zajednica, ugledni pojedinci i članovi zajednice koji će svojim radom pridonijeti razvoju zajednice i većoj sigurnosti građana.


4. U Vijeće imenuju se:
· za predsjednika: predsjednik Vijeća Gradske četvrti Luka Bogdan
· za zamjenika predsjednika: načelnik V. policijske postaje, Policijska uprava zagrebačka Joso Žugaj
· za članove:
· tri člana iz redova članova Vijeća Gradske četvrti Gornji grad - Medveščak:
Mirjana Džajo
Marija Marinović
Miren Milović
· dva člana iz redova udruga, vjerskih zajednica, ugledni pojedinci i članovi zajednice i drugih djelatnika:
            Vladimir Kerečeni, Zagrebačka nadbiskupija, RKT Župa sv. Kvirina 
 dr.sc. Dražen Vikić - Topić

5. Način rada utvrdit će se poslovnikom koji Vijeće donosi na svojoj konstituirajućoj sjednici, što ju saziva predsjednik Vijeća Gradske četvrti Gornji grad - Medveščak.

6. U razdoblju od raspuštanja Vijeća Gradske četvrti Gornji grad – Medveščak  do konstituiranja novoizabranog Vijeća Gradske četvrti Gornji grad – Medveščak , odnosno do imenovanja novih članova Vijeća svim imenovanim članovima Vijeća traje mandat.

7. Stručne, administrativne i tehničke poslove za Vijeće obavljat će Gradski ured za mjesnu samoupravu.

8. Ovaj će zaključak biti objavljen u Službenom glasniku Grada Zagreba.



Ad  3 Prijedlog programa rada Vijeća Gradske četvrti Gornji grad – Medveščak za 2018. 

L. Bogdan  obrazlaže točku dnevnog reda te predstavlja  Prijedlog programa  rada Vijeća Gradske četvrti Gornji grad – Medveščak. Otvara raspravu u kojoj su sudjelovali T. Holjevac, N.R.Gamulin.  Nakon rasprave sa
 14 glasova ZA i 1 PROTIV  donesen je 

PROGRAM RADA VIJEĆA  GRADSKE ČETVRTI
GORNJI GRAD - MEDVEŠČAK  
 ZA 2018. GODINU



I. UVOD

         Djelovanje Vijeća Gradske četvrti Gornji grad - Medveščak obuhvaća:

1. Obavljanje svih zadataka i poslova koji su utvrđeni Statutom Grada Zagreba i Pravilima Gradske četvrti kao i svih drugih poslova iz samoupravnog djelokruga Grada Zagreba koje Vijeću povjeri Gradska Skupština ili Gradonačelnik.
2. Sagledavanje i prepoznavanje problema, potreba i interesa stanovnika Gradske četvrti, zastupanje prioritetnih zajedničkih potreba i interesa i poticanje stalne komunikacije između građana Gradske četvrti, vijeća mjesnih odbora, Vijeća Gradske četvrti, te gradskih upravnih i drugih tijela, u cilju bržeg i učinkovitog poboljšanja kvalitete življenja na području Gradske četvrti  i unapređenja funkcioniranja Grada Zagreba u cjelini. 
3. Planiranje malih komunalnih aktivnosti, asistiranje pri realizaciji i provođenju malih komunalnih  aktivnosti te praćenje i evaluacija realizacije planiranih aktivnosti.
4. Planiranje Programa održavanja komunalne infrastrukture na području Gradske četvrti Gornji grad – Medveščak.

II. TEMELJNI ZADACI I GLAVNI CILJEVI
   
              Vijeće će kroz sve svoje oblike djelovanja nastojati sagledati i prepoznati  probleme, potrebe i interese stanovnika Gradske četvrti  te poticati stalnu komunikaciju između građana i vijeća mjesnih odbora, Vijeća Gradske četvrti, gradskih upravnih tijela te svih podružnica Zagrebačkog holdinga nadležnih za pojedine segmente komunalnih djelatnosti. Temeljem uvida u probleme i potrebe građana Vijeće će dio problema rješavati kroz vlastite aktivnosti i aktivnosti mjesnih odbora, a za veće potrebne zahvate Vijeće će nastojati da se svi takvi konkretni veći problemi prepoznaju na razini Grada Zagreba i njihovo rješavanje predvidi i planira u okviru gradskih planskih dokumenata. 

            Planiranje malih komunalnih aktivnosti  provest će se u okviru raspoloživih sredstava koje je ova Gradske četvrt dobila iz Proračuna Grada Zagreba za 2018. godinu, a koja iznose 23.050.000,00 kuna. Od navedenog iznosa za Program održavanja komunalne infrastrukture na području Gradske četvrti Gornji grad – Medveščak  osigurano je 10.264.600,00 kn. Pri donošenju Plana malih komunalnih aktivnosti za 2018. godinu Vijeće Gradske četvrti Gornji grad - Medveščak usko će surađivati s vijećima mjesnih odbora koji predlažu akcije i prioritete nužne za pojedino  područje mjesnog odbora. Svakako će se voditi računa da se na svim dijelovima gradske četvrti i na područjima mjesnh odbora planiraju poboljšanja, uređivanja i održavanje komunalne infrastrukture, i izgradnja ili dogradnja manjih dijelova javnih objekata. Kroz Plan malih komunalnih aktivnosti Gradske četvrti Gornji grad -Medveščak potrebno je da svi mjesni odbori budu približno zastupljeni.  Zbog toga bit će potrebno pojačati suradnju s mjesnim odborima jer se kroz tu suradnju  pospješuje učinkovitost  suradnje s građanima, kao i njihovo sudjelovanje u upravljanju radom Gradske četvrti.  Rad Vijeća Gradske četvrti  u dobroj suradnji s vijećima mjesnih odbora daleko je efikasniji, pravičniji i kvalitetniji, jer prvenstveno izražava volju stanovnika svakog mjesnog odbora u istovjetnom omjeru s jedne strane, a s druge strane olakšava izbor prioritetnih akcija po mjesnim odborima. Nažalost, traženja i potrebe  građana u odnosu na financijske mogućnosti (iako su financijska sredstva povećana)  odnosno sredstva koje ovo Vijeća dobiva iz Proračuna Grada Zagreba, i nadalje su premala,  pa samim time zadatak određivanja prioriteta pri rješavanju određenih problema nije nimalo jednostavan. 
          Ističemo da na Gornjem gradu – Medveščaku postoji potreba i za niz većih  i značajnijih zahvata  koji po svom opsegu i značaju i potrebnim financijskim sredstvima daleko premašuju okvire malih komunalnih aktivnosti. Vijeće je uspjelo u nastojanju da se neke akcije uvrste u gradske planove npr. izrada tehničke dokumentacije za uređivanje Ulice Kraljevec kao i sanacija stuba – po prioritetima na cijelom području Gradske četvrti Gornji grad – Medveščak. Vezano za ove veće potrebne zahvate aktivnosti Vijeća biti će i nadalje usmjerene  da se svi konkretni problemi  prepoznaju na razini Grada Zagreba i njihovo rješavanje predvidi i planira u okviru gradskih planskih dokumenata. Vijeće će  stoga predlagati rješenja u postupcima izrade dokumenata prostornog planiranja, zatim predlagati  planiranje rješavanja imovinsko pravnih odnosa i izrade potrebne projektne i tehničke dokumentacije uz pribavljanje građevinskih dozvola te, konačno, predlagati uvrštavanje pojedinih objekata i zahvata u gradske planove održavanja i izgradnje. Pojedine segmente u realizaciji ovih većih akcija (projektna dokumentacija i slično) Vijeće će moći pratiti i  u manjem obimu realizirati i kroz svoje godišnje planove malih komunalnih aktivnosti. Prije svega ovdje mislimo na poduzimanje svih potrebnih radnji i poticanje i nastavljanje već započetih aktivnosti nadležnih gradskih tijela vezano za:
            
Rekonstrukciju tj. gradnju Remetske ceste od k.br. 21 do Krematorija; rekonstrukciju tramvajskog okretišta Mihaljevac; izgradnju nogostupa na Bijeničkoj cesti; uređivanje Kožarske ulice; izrada tehničke dokumentacije za uređivanje ulice Kraljevec; postavljanje nadstrešnica na autobusnim i tramvajskim stajalištima; planiranje i izgradnju nogostupa i kolnika zajedno sa sustavom odvodnje oborinskih voda sa prometnih površina u ulicama Donje Prekrižje i Kraljevec (gornji); po popisu prioriteta dobivenih od strane vijeća mjesnih odbora predložiti sanaciju stuba kojih na području  Gradske četvrti ima 120 (imenovanih i bez naziva) a za čiju sanaciju su osigurana sredstva Proračunom Grada Zagreba u 2018; uređivanje i održavanje objekata i uređaja komunalne infrastrukture koji se odnose na odvodnju atmosferskih voda, čišćenje javnih površina, održavanje gradskih parkova i ostalih ozelenjenih površina i redovno održavanje nerazvrstanih cesta na području Gradske četvrti; u suradnji s Hrvatskim šumama inicirati uređivanje Park šume Remetski kamenjak, izgradnju sportsko rekreativnih sadržaja, šumskih staza i putem tih staza povezivanje zone Krematorija sa područjem Mihaljevca odnosno Gračana; planiranje uspostava dodatnih parkirališnih mjesta gdje za to postoje mogućnosti te planiranje i izgradnja mreže biciklističkih staza; priprema i provođenje izgradnje javne zelene površine – parka s dječjim igralištem i sportskom rekreacijom na k.č. 4241/1 k.o. Šestine, u  udolju između ulica Pantovčak i Zelengaj (čl. 5. GUP-a uvjetovana je realizacija planirane površine u cjelini što osim k.č.br. 4241/1 koja je definirana projektnim zadatkom kroz PKA, uključuje i druge k.č. koje su u privatnom vlasništvu); rješavanje problema prostora za rad mjesnih odbora kroz tekuće održavanje,  uređivanje prostora MO Kraljevec po okončanju postupka sklapanja Ugovora o zakupu s RH, odnosno Državnim uredom za upravljanje državnom imovinom, ukupne površine 135,64m², i osiguravanje prostornih uvjeta za djelovanje udruga i građana u suradnji s mjesnim odborima. Uređivanje prostora mjesne samouprave kroz Plan komunalnih aktivnosti (izmjena vanjske stolarije na objektima MO Tuškanac i Voćarska, uređivanje sanitarnog čvora u MO „Stjepan Radić“, uređivanje i obnova pročelja i balkona objekta MO „August Cesarec“ – započeto u 2017. i dr. ); ponovno zatražiti od Grada Zagreba rješavanje  problema (na koji je Vijeće Gradske četvrti više puta upozoravalo) s kojim se susreću stanari na području Babonićeva – Petrova – Vlaška  gdje su učestale poplave suterenskih i podrumskih stanova zbog nedovoljnih profila i nedovoljnih upojnih kapaciteta odvodnih kanala te  se traži temeljita rekonstrukcija i sanacija odvodnje na  gore navedenom području…. Također, u eventualnim izmjenama Plana komunalnih aktivnosti potrebno je planirati neku akciju Mjesnog odbora „Ivan Kukuljević Sakcinski“ obzirom da predložene akcije nisu ušle u osnovni Plan (odbijene od strane Gradskog zavoda za zaštitu spomenika kulture i prirode).  

Vijeće će inicirati, organizirati i provoditi aktivnosti, programe i projekate u kulturno - zabavnom životu, sportsko - rekreativnim aktivnostima, aktivnostima tehničke kulture, promicanju zdravlja i prevencije bolesti, akcijama očuvanja okoliša i aktivnostima u održivom razvoju, aktivnostima brige o djeci i mladima njihovom odgoju i obrazovanju, aktivnostima u području skrbi o osobama treće životne dobi, a koji su nedovoljo ili uopće nisu obuhvaćeni drugim programima te ga uputiti nadležnim uredima na provođenje. 
Osobito je važno sudjelovanje Vijeća u poboljšavanju sustava zbrinjavanja otpada i organiziranju selektivnog prikupljanja i odvoza otpada u zone za zbrinjavanje i reciklažu otpada. 

             Manje probleme vezane uz zadovoljavanje potreba građana, osobito u dijelu održavanja i izgradnje komunalne infrastrukture, javnih i zelenih površina i sportskih i dječjih igrališta Vijeće će, kao i do sada, moći rješavati samostalno odnosno u suradnji s mjesnim odborima  u okviru raspoloživih financijskih mogućnosti.  

III . ZADACI I ROKOVI         
      Vijeće će na svojim sjednicama tijekom 2018. godine, u naznačenim rokovima, raspraviti i donijeti odgovarajuće akte, osobito o sljedećim pitanjima:

1. Izvješće o radu Vijeća u 2017. godini i Program rada Vijeća za 2018. godinu

                                                                                                             Rok: siječanj - veljača
2. Financijski plan za 2018. godinu 

                                                                                                       Rok: siječanj


3. Plan malih komunalnih aktivnosti  Gradske četvrti Gornji grad - Medveščak

                                                                                                              Rok: veljača - ožujak
4. Praćenje realizacije Plana malih komunalnih akcija

                                                                                                              Rok: kontinuirano

5. Program održavanja komunalne infrastrukture na području Gradske četvrti Gornji grad – Medveščak u 2018. 

                                                                                                              Rok: siječanj 

6. Praćenje realizacije Programa održavanja komunalne infrastrukture na području Gradske četvrti Gornji grad – Medveščak 
 
                                                                                                              Rok: kontinuirano

7. Raspravljati o mjerama za unapređenje stanja u prostoru u Gradu Zagrebu i 
prijedlozima urbanističkih planova uređenja u Gradskoj četvrti
                       
                                                                                                   Rok: po potrebi

8. Pratiti stanje objekata mjesnih odbora i drugih prostora namijenjenih korištenju 
građana na području Gradske četvrti i poduzimati potrebne mjere izgradnje, sanancije, uređivanja i opremanja tih objekata i prostora

                                                                                                  Rok: kvartalno

9. Informirati o godišnjim planovima gradskih upravnih tijela i podružnica Zagrebačkog
Holdinga d.o.o., i njihovoj realizaciji na području Gradske četvrti

                                                                                                  Rok: po potrebi

10. Razmatrati načine i dinamiku korištenja sredstava namijenjenih Gradskoj četvrti u 
Gradskom proračunu                                                                                                 
                                                                                                   Rok: kvartalno
11. Održavati koordinacije mjesnih odbora Gradske četvrti
                                                                                                         
                                                                             Rok: prije održavanja sjednica VGČ – a , i 
                                                                                      po potrebi

12.   Donošenje zaključaka o načinu angažiranja članova Vijeća u praćenju stanja u 
pojedinim dijelovima Gradske četvrti (zaduženjima, dežurstvima u mjesnim samoupravama, praćenje problema u komunalnoj infrastrukturi,  aktivno uključivanje u rad odbora – povjerenstava Vijeća Gradske četvrti)
                                                                                                      Rok: kontinuirano

13. Prikupljati prijedloge za Popis prioritetni potreba za Plan malih komunalnih
aktivnosti Gradske četvrti za 2019. godinu
                                                                                                      Rok: kontinuirano

14. Utvrditi prijedloge za planove podružnica Zagrebačkog holdinga d.o.o. i gradskih 
         ureda za 2018. godinu
                                                                                                           Rok: listopad - studeni

15. Raspravljati o sadržaju i načinu rada Vijeća s prijedlogom mjera za poboljšanje  
rada
                                                                                                          Rok: kontinuirano

16. Informirati o stanju objekata predškolskog odgoja i obrazovanja, javnog zdravstva,
socijalne skrbi, kulture, tehničke kulture i sporta.
                                                                                                     Rok: po potrebi
 
17. Utvrditi prijedloge prioriteta malih komunalnih aktivnosti  za 2018. godinu
         
                                                                                                           Rok: rujan - listopad

18. Informirati o stanju sigurnosti  na području Gradske četvrti  
      (suradnja s I. PP – Centar  i V. PP- Medveščak)
 
                                                                                                           Rok: kvartalno
       Vijeće će osim o navedenom, tijekom godine raspravljati i davati svoja mišljenja na akte Gradske skupštine Grada Zagreba i drugih gradskih tijela koji su direktno vezani za područje Gradske četvrti Gornji grad – Medveščak ili su od općeg interesa Grada Zagreba.          Zbog uzajamne tijesne povezanosti dinamike rada  Vijeća i rada Gradonačelnika, kao i gradskih upravnih tijela i trgovačkih društava, u ovom programu rokove realizacije pojedinih zadataka potrebno je shvatiti kao načelno poželjne.

 Ad  4. Prijedlog zaključka o produženju trase autobusne linije 150

L. Bogdan   obrazleže točku dnevnog reda te predaje riječ predsjedniku Odbora za gospodarski razvoj i komunalno gospodarstvo i promet D. Bosaku koji ističe da je Odbor suglasan sa Zaključkom Vijeća Mjesnog odbora Tuškanac. Ujedno moli da stručna služba bude  operativnija u radu s Odborom, te za bolju informiranost Odbora, određeni zahtjev nadopuni slikama ili nekim drugim materijalom.
Rasprave nema te je sa 
15 glasova ZA donesen  


ZAKLJUČAK
o produženju trase autobusne linije 150

1. Vijeće Gradske četvrti Gornji grad – Medveščak suglasno je sa Zaključkom Vijeća Mjesnog odbora Tuškanac sa 9. sjednice održane 23. veljače 2018. u svezi prometnog povezivanja na način da BUS 150 koji prometuje na relaciji: Trg Bana Josipa Jelačića, Kamenita vrata, Ilirski trg, Muzej Grada Zagreba, Markov trg i Garaža Tuškanac produži trasu do križanja Tuškanca i Nazorove ulice i vrati se na krajnje stajalište kod garaže na Tuškancu.

2. Ovaj će zaključak biti dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet i Zagrebačkom električnom tramvaju d.o.o. na nadležno postupanje te Vijeću Mjesnog odbora Tuškanac.


Ad  5 Prijedlog zaključka o izmještanju usporivača brzine u ulici Tuškanac 

L. Bogdan obrazleže točku dnevnog reda te predaje riječ predsjedniku  Odbora za gospodarski razvoj i komunalno gospodarstvo i promet D. Bosaku koji  izvješćuje Vijeće da Odbor nije suglasan  sa predloženim  zaključkom o izmještanju usporivača brzine u ulici Tuškanac jer smatra da prijedlog nije opravdan zbog toga što se ne razumije iz kojeg razloga se traži  izmještanje, kao i koja je alternativa istog.
 Nakon kraće rasprave u kojoj su sudjelovali D. Pečkaj Vuković i M. Gazzari sa 
14 glasova ZA i  1 PROTIV  donesen je  

ZAKLJUČAK
o izmještanju usporivača brzine na Tuškancu ispred k.br. 57 i 79

1. Vijeće Gradske četvrti Gornji grad – Medveščak nije suglasno  sa Zaključkom Vijeća Mjesnog odbora Tuškanac sa 9. sjednice održane 23. veljače 2018. u svezi izmještanja usporivača brzine na Tuškancu (usporivači ispred broja 57 izmjeste prema jugu ispred trgovine a usporivači ispred broja 79 izmjeste 50 metara dalje) obzirom da nije obrazložen razlog izmještanja. 

2. Ovaj će zaključak biti dostavljen Vijeću Mjesnog odbora Tuškanac.


Ad  6.Prijedlog zaključka o postavljanju zaštitnih stupića (ugao Ulice A. G. Matoša i      Ulice   Tita Brezovačkoga

L. Bogdan predaje riječ predsjedniku  Odbora za gospodarski razvoj i komunalno gospodarstvo i promet D. Bosaku  koji  izvješćuje Vijeće da Odbor nije suglasan  sa Zaključkom VMO Gornji grad jer Zaključak nije dovoljno obrazložen. U kratkoj raspravi u kojoj su sudjelovale N. Raukar- Gamulin i D.Pečkaj Vuković sa 
15 glasova ZA donesen je 

ZAKLJUČAK
o postavljanju zaštitnih stupića na nogostupu 
(ugao ulice A.G.Matoša i ulice Tita Brezovačkog)

1. Vijeće Gradske četvrti Gornji grad – Medveščak suglasno je sa Zaključkom Vijeća Mjesnog odbora Gornji grad sa 8. sjednice održane 18. siječnja 2018. da se  postave zaštitni stupići na jugozapadnom pločniku (na samom raskrižju)  Ulice Antuna G. Matoša i Ulice Tita Brezovačkog jer automobili koji ulaze u Ulicu Antuna G. Matoša u oštrom zavoju prelaze preko pločnika te na taj način ugrožavaju pješake. 

2. Ovaj će zaključak biti dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet na nadležno postupanje te Vijeću Mjesnog odbora Gornji grad.

Ad 7. Prijedlog zaključka o postavljanju prometnog znaka ograničenja brzine u Ulici A. G. Matoša


L. Bogdan  predaje riječ predsjedniku Odbora za gospodarski razvoj i komunalno gospodarstvo i promet D. Bosaku  koji  izvješćuje Vijeće da  je Odbor  suglasan  sa Prijedlogom  zaključka o postavljanju prometnog znaka ograničenja brzine u Ulici A. G. Matoša.
Jednoglasno sa 15 glasova ZA donesen je 



ZAKLJUČAK
o postavljanju prometnog znaka ograničenja brzine u Ulici A.G.Matoša 

1. Vijeće Gradske četvrti Gornji grad – Medveščak suglasno je sa Zaključkom Vijeća Mjesnog odbora Gornji grad sa 8. sjednice održane 18. siječnja 2018. da se na početku Ulice A.G.Matoša kod križanja sa Ulicom Tita Brezovačkog, postavi prometni znak ograničenje brzine   zbog smirivanja prometa i zaštite pješaka sukladno minimalnom ograničenju koje procjeni struka. 

2. Ovaj će zaključak biti dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet na nadležno postupanje te Vijeću Mjesnog odbora Gornji grad.

   Ad 8. Prijedlog zaključka o vraćanju ukinutog termina vožnje na autobusnoj liniji 201

L. Bogdan predaje riječe predsjedniku Odbora za gospodarski razvoj i komunalno gospodarstvo i promet D. Bosaku  koji  izvješćuje Vijeće da  je Odbor  suglasan  s Prijedlogom zaključka o vraćanju ukinutog termina vožnje na autobusnoj liniji 201.
Rasprave neme te je jednoglasno sa 15 glasova ZA  donesen 


ZAKLJUČAK
o vraćanju ukinutog termina vožnje na autobusnoj liniji 201

1. Vijeće Gradske četvrti Gornji grad – Medveščak suglasno je sa Zaključkom Vijeća Mjesnog odbora Voćarska sa 9. sjednice održane 27. veljače 2018. u svezi vraćanja ukinutog termina vožnje u 07:25  autobusne linije 201 na relaciji Kvaternikov trg – Kaptol zbog prevelikog broja putnika u to vrijeme.

2. Ovaj će zaključak biti dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet i Zagrebačkom električnom tramvaju d.o.o. na nadležno postupanje, Vijeću Mjesnog odbora Voćarska.



Ad 9. Prijedlog zaključka o lokacijama za gradnju objekta MO Kraljevec

D. Bosak smatra da  treba podržati  Zaključak Vijeća mjesnog odbora  Kraljevac o incijativi za pronalazak prostora za MO Kraljevec. U daljnju raspravu uključuje se gosp. Bogdan s napomenom da se treba ograditi od točke 3. iz Zaključka VMO Kraljevec  o istoj incijativi. Nakon rasprave  Vijeće Gradske četvrti Gornji grad - Medveščak pristupa glasovanju  i sa 14 glasova ZA i 1 PROTIV, donosi 


ZAKLJUČAK
o gradnji objekta za potrebe Mjesnog odbora Kraljevec 

Vijeće Gradske četvrti Gornji grad – Medveščak suglasno je sa Zaključkom Vijeća Mjesnog odbora Kraljevec donesenim na  8. sjednici,  23. veljače 2018. o potrebi izgradnje objekta za rad tog mjesnog odbora.  

Vijeće predlaže da se za izgradnju iz točke 1. ovog zaključka ispita mogućnost gradnje na sljedećim parcelama:
· k.č.br. 4413, k.o  Šestine Z.K. 8496/8 – Kraljevec 24, vlasnik Grad Zagreb 1/1
· k.č.br. 93, k.o. Centar, Z.K. 1081/4 – Zelengaj, vlasnik Grad Zagreb 1/1
                                                       Z.K. 1081/1 – Zelengaj, suvlasnik Grad Zagreb 1/2
            -     k.č.br. 4236/11 Z.K. 8584/40 – Kraljevec II, suvlasnik Grad Zagreb 16/32
            -     k.č.br.  4236/12 Z.K. 8584/41- Kraljevec II, privatno vlasništvo

Ovaj će zaključak biti dostavljen Gradskom uredu mjesnu samoupravu na daljnje postupanje.  

Ad 10. Prijedlog zaključka o postavljanju zaštitnih stupića, Mlinarska ulica od kbr 32 - 36

L. Bogdan predaje riječ predsjendiku Odbora za gospodarski razvoj i komunalno gospodarstvo i promet D. Bosaku koji   izvješćuje Vijeće da  se Odbor  slaže sa prijedlogom Vijeća Mjesnog odbora te je nakom kraće rasprave u kojoj su sudjelovali L. Bogdan, V. Toth, T. Holjevac i M. Gazzari  sa  15 glasova ZA donesen 


ZAKLJUČAK
o postavljanju stupića na pločniku Mlinarske ulice od kbr. 32 do 36

1. Vijeće Gradske četvrti Gornji grad – Medveščak suglasno je sa Zaključkom Vijeća Mjesnog odbora Nova Ves sa 9. sjednice održane 20. veljače 2018. u svezi postavljanja stupića na pločniku Mlinarske ulice. 
Obzirom da postoje klamerice i stupići na zapadnom nogostupu Mlinarske ulice te se pješaci mogu neometano kretati, Vijeće Gradske četvrti Gornji grad – Medveščak slaže se sa Vijećem Mjesnog odbora kako nema potrebe stavljati stupiće i na istočni nogostup između broja 32 i 36 obzirom da bi se time onemogućilo roditelje da djecu dovezu do škole i odvezu nakon završetka nastave, što im prometni znak sada omogućava u određenom vremenskom razdoblju.

2. Ovaj će zaključak biti dostavljen Vijeću Mjesnog odbora Nova Ves. 



Ad 11. Prijedlog zaključka o izmještanju autobusne stanice na liniji 102, Gornje Prekrižje


L. Bogdan predaje riječ predsjedniku Odbora za gospodarski razvoj i komunalno gospodarstvo i promet, D. Bosaku  koji  izvješćuje  da Odbor nije u potpunosti razumio što građani žele i smatra  da je potrebna dorada  predloženog Zaključka Vijeća mjesnog odbora Tuškanac o izmještanju autobusne stanice na liniji 102 Gornje Prekrižje.  
Sa 14  glasova ZA (vijećnik M. Milović trenutno nije prisutan) donesen je 
 
ZAKLJUČAK
o izmještanju autobusne stanice na liniji 102, Gornje Prekrižje

1. Vijeće Gradske četvrti Gornji grad – Medveščak raspravljalo je o Zaključku o prijedlogu za izmještanje autobusne stanice Gornje Prekrižje, te smatra da nije točno razvidno na koju lokaciju tj. kbr. se izmješta predmetna autobusna stanica.

2. Ovaj će zaključak biti dostavljen  Vijeću Mjesnog odbora Tuškanac na daljnje postupanje. 


Ad. 12 Prijedlog zaključka o ispuštanju kanalizacije u Ulici V. Nazora 61

D. Bosak u ime Odbora za gospodarski razvoj i komunalno gospodarstvo i promet,   izvješćuje Vijeće da  je Odbor  suglasan sa Zaključkom  Vijeća Mjednog odbora  Tuškanac u svezi ispuštanja kanalizacije u Ulici  Vladimira Nazora 61.
Pristupa se glasovanju. Vijeće jednoglasno sa 15 glasova ZA donosi 



ZAKLJUČAK
o ispuštanju kanalizacije u Ulici Vladimira Nazora 61

1. Vijeće Gradske četvrti Gornji grad – Medveščak suglasno je sa Zaključkom Vijeća Mjesnog odbora Tuškanac sa 10. sjednice održane 15. ožujka 2018. u svezi ispuštanja kanalizacije u Ulici Vladimira Nazora 61 te će zatražiti žurno očitovanje, detektiranje problema i rješavanje od Zagrebačkog Holdinga, podružnica Vodoopskrba i odvodnja. 

2. Ovaj će zaključak biti dostavljen Zagrebačkom Holdingu d.o.o., podružnica Vodoopskrba i  odvodnja i Vijeću Mjesnog odbora Tuškanac.



13.Ad.13 Prijedlog zaključka na pritužbu Nade Boban o diskriminaciji žena u Vijeću Gradske četvrti Gornji grad – Medveščak 

L.Bogdan upoznaje Vijeće  sa pritužbom  gđe Nade Boban  o diskriminaciji žena  u Vijeću Gradske četvrti Gornji grad - Medveščak ističući da  u ovom Vijeću dominiraju žene 8:7 i da se ne radi o diskriminaciji, već o nenamjernoj pogrešci. U otvorenoj raspravi sudjeluje većina članova Vijeća, te nakon  glasovanja iz kojeg  se izuzeo gosp. Miren  Milović sa 9 glasova ZA, 2  PROTIV i 3 SUZDRŽANA Vijeće donosi 


ZAKLJUČAK
na pritužbu Nade Boban o diskriminaciji žena u Vijeću Gradske četvrti
 Gornji grad - Medveščak

1. Vijeće je raspravljalo  o pritužbi Nade Boban u svezi diskriminacije žena u Vijeću Gradske četvrti Gornji grad – Medveščak dostavljene Odboru za predstavke i pritužbe Gradske skupštine Grada Zagreba na 9. sjednicu održanu 15. veljače 2018.

2. Vijeće čvrsto osuđuje bilo kakav oblik diskriminacije a u spomenutom primjeru radi se o nenamjernoj pogrešci tiskare koja je slučajno izostavila pojedina imena u Božićnoj i Novogodišnjoj čestitci za što se Vijeće  ispričalo na 8. sjednici 29. siječnja 2018. 

3. Ovaj će zaključak biti dostavljen Gradskoj skupštini Grada Zagreba, Odboru za predstavke i pritužbe te Gradskom uredu za mjesnu samoupravu. 

U 19.55 sati odlazi N. Boban



14.Ad. 14. Prijedlog zaključka  o uspostavi nove regulacije prometa u 
Ulici Vladimira Nazora 



T. Holjevac preuzima riječ  i objašnjava problem stanara  Ulice Vladimira Nazorao problemu parkiranja i do sada već učinjenim incijativama građana. 
U 20:15 sati odlazi D. Pečkaj Vuković.
Nakon rasprave u kojoj su sudjelovali L. Bogdan , N. Raukar- Gamulin  i  N. Marković prelazi se na glasovanje . Jednoglasno sa 13 glasova ZA Vijeće donosi



ZAKLJUČAK

 o uspostavi nove regulacije prometa u Ulici Vladimira Nazora 

1. Vijeće je zaprimilo peticiju stanara Ulice Vladimira Nazora te Izjave javnih ustanova Dječjeg doma Zagreb, Centra za odgoj i obrazovanje „Slava Raškaj“i  Pravnog fakulteta – Studijski centar socijalnog rada protiv Rješenja KLASA: UP/I-340-08/18-002/200 URBROJ: 251-13-41/2-45-18-2 od 02. ožujka 2018. izdanog od Gradskog ureda za prostorno uređenje, izgradnju Grada, graditeljstvo, komunalne poslove i promet u predmetu regulacije prometa u Ulici Vladimira Nazora u Zagrebu. 

2. Vijeće traži očitovanje nadležnog gradskog ureda vezanog uz peticiju i izjave iz točke 1. ovog zaključka i rješenje problema parkiranja. 

3. Ovaj će zaključak biti dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje te Gradskom uredu za mjesnu samoupravu.  


15.Ad.15 Prijedlog zaključka o regulaciji prometa u mirovanju na području Gornjeg grada (I. 1 ZONA)
        
D. Bosak u ime Odbora za gospodarski razvoj i komunalno gospodarstvo i promet,     izvješćuje Vijeće da  je Odbor  suglasan sa Zaključkom  Vijeća Mjednog odbora  Gornji grad da bude zona  mirnog prometa. Nakon rasprave pristupa se glasovanju     
 Glasanje je izvršeno, te s 13 glasova ZA, jednoglasno, Vijeće donosi
      


                         ZAKLJUČAK
o regulaciji prometa u mirovanju na području Gornjeg grada ( I. 1 ZONA )

1. Vijeće Gradske četvrti Gornji grad – Medveščak suglasno je sa Zaključkom Vijeća Mjesnog odbora Gornji grad sa 7. sjednice održane 14. prosinca 2017. da se vrati veći  broj nepotrebno izbrisanih parkirnih mjesta (privremeni i stalni pješački prijelazi zbog građevinskih radova, koji su završeni) na području Gornjeg grada u parkirnoj zoni I. 1. 

2. Ovaj će zaključak biti dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet na nadležno postupanje te Vijeću Mjesnog odbora Gornji grad.

16.Ad.16. Prijedlog zaključka o onemogućavanju tranzitnog prometa na području Gornjeg grada

D. Bosak u ime Odbora za gospodarski razvoj i komunalno gospodarstvo i promet,     izvješćuje Vijeće da  Odbor  podržava  postavu kamera na području Gornjeg grada.
Nakon rasprave u kojoj su sudjelovali N. Raukar – Gamulin, M. Džajo, N. Marković i 
L. Bogdan , L. Bogdan stavio je na glasovanje prijedlog o postavljanju kamere. 
Sa 9 glasova ZA i 4 glasa PROTIV prihvaćeno je postavljanje kamere u Zaključku te je takav Zaključak stavljen na glasovanje. 

       Sa 12 glasova ZA i 1 SUZDRŽANIM izglasan je slijedeći





ZAKLJUČAK
o provođenju „Zone smirenog prometa“  na području Gornjeg grada 

1. Vijeće Gradske četvrti Gornji grad – Medveščak razmotrilo je prijedlog Vijeća Mjesnog odbora Gornji grad sa 7. sjednice održane 14. prosinca 2017. te podržava da se u cilju provođenja smirivanja prometa preko Gornjeg grada postavi prometna signalizacija „Zona smirenog prometa“ te da se uz odgovarajuću prometnu signalizaciju postave i kamere za snimanje prekoračivanja dopuštene brzine kretanja, odnosno snimanja kretanja vozila kojima nije dopušten promet te sankcioniranje svih prekršitelja.

2. Ovaj će zaključak biti dostavljen Gradskom uredu za prostorno uređenje, izgradnju
       Grada, graditeljstvo, komunalne poslove i promet na nadležno postupanje te Vijeću
       Mjesnog odbora Gornji grad.


Luka Bogdan se zahvaljuje i zatvara sjednicu.

URBROJ: 251-06-11-7-18-25
Zagreb,  06. travnja 2018.

Zapisnik sastavila:
Vesna Posavec



         Predsjednik Vijeća Gradske četvrti
							     Gornji grad – Medveščak

								   Luka  Bogdan

